ΣΥΜΦΩΝΙΑ ΑΔΕΙΑΣ ΧΡΗΣΗΣ ΛΟΓΙΣΜΙΚΟΥ
ΠΡΟΣΟΧΗ: ΠΑΡΑΚΑΛΩ ΔΙΑΒΑΣΤΕ ΤΟ ΠΑΡΟΝ ΕΓΓΡΑΦΟ ΠΡΙΝ ΕΓΚΑΤΑΣΤΗΣΕΤΕ ΤΟ ΛΟΓΙΣΜΙΚΟ.
Το παρόν έγγραφο είναι μια συμφωνία ανάμεσα σε εσάς, τον τελικό χρήστη του λογισμικού (εφεξής 'Λογισμικό'), και την εταιρεία με την επωνυμία Canon, Inc. με έδρα στο 30-2 Shimomaruko 3-chome, Ohta-ku, Tokyo 146-8501, Ιαπωνία (εφεξής 'Canon') (και/ή τα τρίτα μέρη-προμηθευτές της ή θυγατρικές ή συνδεόμενες με αυτήν εταιρείες).
Εγκαθιστώντας το Λογισμικό, συμφωνείτε ότι δεσμεύεστε από τους όρους της παρούσας Συμφωνίας.
ΕΓΚΑΘΙΣΤΩΝΤΑΣ ΤΟ ΛΟΓΙΣΜΙΚΟ, ΤΕΚΜΑΙΡΕΤΑΙ ΟΤΙ ΕΧΕΤΕ ΣΥΜΦΩΝΗΣΕΙ ΜΕ ΤΟΥΣ ΟΡΟΥΣ ΤΗΣ ΠΑΡΟΥΣΑΣ ΣΥΜΦΩΝΙΑΣ. ΕΑΝ ΔΕΝ ΣΥΜΦΩΝΕΙΤΕ ΜΕ ΤΟΥΣ ΟΡΟΥΣ ΤΗΣ ΠΑΡΟΥΣΑΣ ΣΥΜΦΩΝΙΑΣ, ΣΤΑΜΑΤΗΣΤΕ ΑΜΕΣΩΣ ΑΥΤΟ ΤΟ ΠΡΟΓΡΑΜΜΑ ΕΓΚΑΤΑΣΤΑΣΗΣ. ΣΕ ΑΥΤΗΝ ΤΗΝ ΠΕΡΙΠΤΩΣΗ, ΤΟ ΛΟΓΙΣΜΙΚΟ ΔΕΝ ΘΑ ΕΓΚΑΤΑΣΤΑΘΕΙ ΚΑΙ ΔΕΝ ΘΑ ΕΧΕΤΕ ΔΙΚΑΙΩΜΑ ΧΡΗΣΗΣ ΤΟΥ. ΕΦΟΣΟΝ ΠΡΟΜΗΘΕΥΤΗΚΑΤΕ ΤΟ ΛΟΓΙΣΜΙΚΟ ΜΑΖΙ ΜΕ ΕΝΑ ΕΞΑΡΤΗΜΑ CANON, ΜΠΟΡΕΙΤΕ ΝΑ ΕΠΙΣΤΡΕΨΕΤΕ ΤΟ ΛΟΓΙΣΜΙΚΟ, ΣΥΝΟΔΕΥΟΜΕΝΟ ΑΠΌ ΤΟ ΜΗ ΧΡΗΣΙΜΟΠΟΙΗΘΕΝ ΕΞΑΡΤΗΜΑ ΕΝΤΟΣ ΤΗΣ ΑΡΧΙΚΗΣ ΤΟΥ ΣΥΣΚΕΥΑΣΙΑΣ, ΣΤΟ ΚΑΤΑΣΤΗΜΑ ΑΓΟΡΑΣ ΜΑΖΙ ΜΕ ΤΗΝ ΑΠΟΔΕΙΞΗ ΑΓΟΡΑΣ ΓΙΑ ΤΗΝ ΕΠΙΣΤΡΟΦΗ ΤΩΝ ΧΡΗΜΑΤΩΝ ΣΑΣ.

Συμφωνείτε να χρησιμοποιείτε το Λογισμικό μόνο σύμφωνα με τους παρακάτω προβλεπόμενους όρους και προϋποθέσεις.
Κυριότητα και Δικαιώματα Πνευματικής Ιδιοκτησίας: Όλα τα δικαιώματα, τίτλοι και συμφέροντα επί του Λογισμικού και των σχετικών με αυτό εγγράφων ανήκουν στην Canon (ή τα τρίτα μέρη-προμηθευτές της ή θυγατρικές ή συνδεόμενες με αυτήν εταιρείες). Η Canon (ή τα τρίτα μέρη-προμηθευτές της ή θυγατρικές ή συνδεόμενες με αυτήν εταιρείες) διατηρεί σε κάθε περίπτωση όλα τα δικαιώματα πνευματικής ιδιοκτησίας επί του Λογισμικού και των σχετικών με αυτό εγγράφων και όλων των ακολούθων αντιγράφων του, ανεξαιρέτως μορφής. Με την εξαίρεση όσων προβλέπονται ρητά εδώ, η Canon δεν παρέχει ή μεταβιβάζει σε σας καμία άδεια ή δικαίωμα, ρητό ή μη, σε σχέση με οποιοδήποτε αντικείμενο πνευματικής ιδιοκτησίας της Canon και των αδειοπαρόχων αυτής. Εσείς δεν θα τροποποιείτε, αφαιρείτε ή καταστρέφετε την ειδοποίηση περί δικαιωμάτων πνευματικής ιδιοκτησίας της Canon και/ή των αδειοπαρόχων αυτής που περιέχεται στο Λογισμικό ή τα σχετικά με αυτό έγγραφα, συμπεριλαμβανομένων τυχόν αντιγράφων.
Άδεια: Η άδειά σας να κάνετε χρήση του Λογισμικού είναι μη αποκλειστική και, με την εξαίρεση όσων ρητά προβλέπονται στην παρούσα Συμφωνία, μη μεταβιβάσιμη. Σας επιτρέπεται: (1) η χρήση ενός αντιγράφου του Λογισμικού (ο όρος 'χρήση' θα περιλαμβάνει την αποθήκευση, φόρτωση, εγκατάσταση, εκτέλεση ή προβολή του Λογισμικού) για τους δικούς σας εσωτερικούς σκοπούς. Μπορείτε να επιτρέψετε τη χρήση του Λογισμικού σε άλλους χρήστες άλλων ηλεκτρονικών υπολογιστών οι οποίοι είναι συνδεδεμένοι με το τοπικό δίκτυο των ηλεκτρονικών υπολογιστών σας ("χρήστες LAN"), υπό την προϋπόθεση ότι πρέπει να εξασφαλίσετε ότι όλοι οι χρήστες LAN θα τηρήσουν τους όρους της παρούσας Συμφωνίας καθώς και ότι θα υπόκεινται στους περιορισμούς και τις υποχρεώσεις που αναλαμβάνετε με την παρούσα συμφωνία, (2) η δημιουργία και τήρηση εύλογου αριθμού αντιγράφων ασφαλείας του Λογισμικού προς υποστήριξη της επιτρεπόμενης χρήσης, εφόσον όλα τα εν λόγω αντίγραφα θα περιέχουν την ειδοποίηση περί δικαιωμάτων πνευματικής ιδιοκτησίας της Canon, όπως αυτή εμφανίζεται στο αρχικό αντίγραφο του Λογισμικού που σας παρέχεται, (3) η μεταβίβαση του Λογισμικού και των καλύψεων της παρούσας Συμφωνίας σε άλλο άτομο, εφόσον το άτομο αυτό έχει αποδεχθεί τους όρους της παρούσας Συμφωνίας και εσείς διακόψετε κάθε χρήση του Λογισμικού, μεταβιβάσατε όλα τα αντίγραφα του Λογισμικού που δημιουργήσατε και κρατούσατε στο άτομο αυτό ή καταστρέψετε όσα αντίγραφα δεν μεταβιβάστηκαν. Εάν το άτομο προς το οποίο γίνεται η μεταβίβαση δεν αποδεχθεί τους εν λόγω όρους, η παρούσα Συμφωνία λύεται αυτόματα.
Δεν σας επιτρέπεται: (1) η ενοικίαση, μίσθωση, υπο-αδειοδότηση, δανεισμός, πώληση, με οποιονδήποτε τρόπο μεταβίβαση, αντιγραφή, τροποποίηση, προσαρμογή, συγχώνευση, μετάφραση, μετατροπή σε άλλη γλώσσα προγραμματισμού, αναστροφή σχεδιασμού, αποσυμπίληση, μετατροπή, αποσυναρμολόγηση ή δημιουργία παράγωγων έργων βασισμένων στο Λογισμικό ή σε μέρος αυτού ή στα σχετικά με αυτό έγγραφα, ούτε η μέσω τρίτων εκτέλεση των πιο πάνω, ή η χρήση του Λογισμικού ή των σχετικών με αυτό εγγράφων από εσάς ή από τρίτους κατόπιν αδείας σας, με εξαίρεση των όσων ρητά προβλέπονται στην παρούσα Συμφωνία και στο βαθμό και υπό τις συνθήκες που ρητά επιτρέπει ο νόμος, (2) η με οποιονδήποτε τρόπο αναπαραγωγή ή εμπορία του Λογισμικού ή οποιουδήποτε μέρους αυτού, ή η από τρίτους αναπαραγωγή ή εμπορία του Λογισμικού ή οποιουδήποτε μέρους αυτού κατόπιν αδείας σας, με εξαίρεση των όσων ρητά προβλέπονται στην παρούσα Συμφωνία και στο βαθμό και υπό τις συνθήκες που ρητά επιτρέπει ο νόμος.
Περιορισμός εξαγωγής: Συμφωνείτε να μην αποστείλετε ή μεταφέρετε το Λογισμικό ή τα σχετικά με αυτό έγγραφα εκτός της χώρας, όπου αρχικά το αποκτήσατε, χωρίς τις απαιτούμενες εξουσιοδοτήσεις από την σχετική κυβέρνηση. Συμφωνείτε να συμμορφωθείτε με όλους τους νόμους, περιορισμούς και κανονισμούς εξαγωγών της χώρας (χωρών), που εμπλέκεται (εμπλέκονται), καθώς και με τους Κανονισμούς Διεύθυνσης Εξαγωγών των Η.Π.Α. ('EAR'). Επίσης, συμφωνείτε να μην εξαγάγετε για πρώτη φορά ή εκ νέου, άμεσα ή έμμεσα, το Λογισμικό κατά παράβαση των προαναφερθέντων νόμων, περιορισμών και κανονισμών, ή χωρίς τις απαιτούμενες εγκρίσεις.
Διάρκεια και Λύση: Η παρούσα Συμφωνία τίθεται σε ισχύ με την εκ μέρους σας αποδοχή της, με την ενέργεια που συνιστά αποδοχή ή με τη χρήση του λογισμικού, και συνεχίζει να είναι σε ισχύ μέχρι τη λύση της. Μπορείτε να τερματίσετε την παρούσα Συμφωνία καταστρέφοντας το Λογισμικό και τα σχετικά με αυτό έγγραφα, συμπεριλαμβανομένου κάθε αντιγράφου. Η Συμφωνία μπορεί επίσης να λυθεί σε περίπτωση μη συμμόρφωσής σας με οποιονδήποτε από τους όρους και τις προϋποθέσεις της. Με τη λύση της Συμφωνίας για οποιονδήποτε λόγο, εκτός από την εκ μέρους της Canon επιδίωξη της ικανοποίησης των σχετικών νόμιμων δικαιωμάτων της, οφείλετε επίσης να καταστρέψετε αμέσως όλα τα αντίγραφα του Λογισμικού και των με αυτό εγγράφων, συμπεριλαμβανομένου οποιουδήποτε Λογισμικού αποθηκευμένου στον σκληρό δίσκο οποιουδήποτε υπολογιστή στην κατοχή, έλεγχο ή σφαίρα επιρροής σας.
Υποστήριξη και ενημέρωση: Η Cannon, οι θυγατρικές ή συνδεόμενες με αυτήν εταιρείες, οι αντιπρόσωποι και οι διανομείς της, δεν ευθύνονται για την κράτηση ή την παροχή βοήθειας σε εσάς προκειμένου να χρησιμοποιήσετε το Λογισμικό και τα σχετικά με αυτό έγγραφα. Δεν θα παρασχεθεί καμία ενημέρωση, διόρθωση ή υποστήριξη για το Λογισμικό ή τα σχετικά με αυτό έγγραφα. 
ΠΕΡΙΟΡΙΣΜΕΝΗ ΕΓΓΥΗΣΗ. ΤΟ ΛΟΓΙΣΜΙΚΟ ΠΑΡΕΧΕΤΑΙ 'ΟΠΩΣ ΕΙΝΑΙ' ΧΩΡΙΣ ΚΑΜΙΑ ΕΓΓΥΗΣΗ Ή ΟΡΟ ΟΠΟΙΟΥΔΗΠΟΤΕ ΕΙΔΟΥΣ, ΡΗΤΟΝ Ή ΜΗ, ΣΥΜΠΕΡΙΛΑΜΒΑΝΟΜΕΝΩΝ ΑΛΛΑ ΜΗ ΠΕΡΙΟΡΙΖΟΜΕΝΩΝ ΚΑΙ ΤΩΝ ΜΗ ΡΗΤΩΝ ΕΓΓΥΗΣΕΩΝ ΣΧΕΤΙΚΑ ΜΕ ΤΗΝ ΠΟΙΟΤΗΤΑ ΚΑΙ ΤΗΝ ΚΑΤΑΛΛΗΛΟΤΗΤΑ ΤΟΥ ΓΙΑ ΣΥΓΚΕΚΡΙΜΕΝΟ ΣΚΟΠΟ. ΕΣΕΙΣ ΑΠΟΚΛΕΙΣΤΙΚΑ ΦΕΡΕΤΕ ΤΟΝ ΚΙΝΔΥΝΟ ΣΧΕΤΙΚΑ ΜΕ ΤΗΝ ΠΟΙΟΤΗΤΑ ΚΑΙ ΤΗ ΛΕΙΤΟΥΡΓΙΑ ΤΟΥ ΛΟΓΙΣΜΙΚΟΥ. ΣΕ ΠΕΡΙΠΤΩΣΗ ΠΟΥ ΤΟ ΛΟΓΙΣΜΙΚΟ ΑΠΟΔΕΙΧΘΕΙ ΕΛΑΤΤΩΜΑΤΙΚΟ, ΕΣΕΙΣ (ΚΑΙ ΟΧΙ Η CANON, ΟΙ ΘΥΓΑΤΡΙΚΕΣ ΤΗΣ Ή ΟΙ ΣΥΝΔΕΟΜΕΝΕΣ ΜΕ ΑΥΤΗΝ ΕΤΑΙΡΕΙΕΣ, ΟΙ ΑΝΤΙΠΡΟΣΩΠΟΙ Ή ΔΙΑΝΟΜΕΙΣ ΤΗΣ ΑΝΑΛΑΜΒΑΝΕΤΕ ΟΛΟ ΤΟ ΚΟΣΤΟΣ ΤΗΣ ΑΠΑΡΑΙΤΗΤΗΣ ΣΥΝΤΗΡΗΣΗΣ, ΕΠΙΣΚΕΥΗΣ Ή ΔΙΟΡΘΩΣΗΣ. ΜΕΡΙΚΕΣ ΠΟΛΙΤΕΙΕΣ Ή ΝΟΜΙΚΕΣ ΕΠΙΚΡΑΤΕΙΕΣ ΔΕΝ ΕΠΙΤΡΕΠΟΥΝ ΤΗΝ ΕΞΑΙΡΕΣΗ ΤΩΝ ΜΗ ΡΗΤΩΝ ΟΡΩΝ ΚΑΙ ΠΡΟΫΠΟΘΕΣΕΩΝ, ΕΤΣΙ Η ΠΑΡΑΠΑΝΩ ΕΞΑΙΡΕΣΗ ΜΠΟΡΕΙ ΝΑ ΜΗΝ ΙΣΧΥΕΙ ΓΙΑ ΕΣΑΣ. ΤΑ ΠΑΡΑΠΑΝΩ, ΣΕ ΚΑΜΙΑ ΠΕΡΙΠΤΩΣΗ ΔΕΝ ΠΕΡΙΟΡΙΖΟΥΝ, ΤΡΟΠΟΠΟΙΟΥΝ Ή ΑΝΑΙΡΟΥΝ ΤΙΣ ΕΓΓΥΗΣΕΙΣ, ΔΙΚΑΙΩΜΑΤΑ Ή ΕΝΔΙΚΑ ΜΕΣΑ ΠΟΥ ΣΑΣ ΑΝΑΓΝΩΡΙΖΟΥΝ ΤΑ ΑΡΘΡΑ 513 - 573 ΤΟΥ ΕΛΛΗΝΙΚΟΥ ΑΣΤΙΚΟΥ ΚΩΔΙΚΑ (ΠΩΛΗΣΗ ΑΓΑΘΩΝ) Ή ΟΙ ΔΙΑΤΑΞΕΙΣ ΤΟΥ Ν. 2251/1994 (ΠΡΟΣΤΑΣΙΑ ΤΟΥ ΚΑΤΑΝΑΛΩΤΗ). Η ΕΓΓΥΗΣΗ ΑΥΤΗ ΣΑΣ ΠΑΡΕΧΕΙ ΣΥΓΚΕΚΡΙΜΕΝΑ ΝΟΜΙΜΑ ΔΙΚΑΙΩΜΑΤΑ ΚΑΙ ΠΙΘΑΝΟΝ ΝΑ ΕΧΕΤΕ ΚΑΙ ΑΛΛΑ ΔΙΚΑΙΩΜΑΤΑ ΠΟΥ ΔΙΑΦΕΡΟΥΝ ΑΠΟ ΠΟΛΙΤΕΙΑ ΣΕ ΠΟΛΙΤΕΙΑ ΚΑΙ ΑΠΟ ΝΟΜΙΚΗ ΕΠΙΚΡΑΤΕΙΑ ΣΕ ΝΟΜΙΚΗ ΕΠΙΚΡΑΤΕΙΑ. 

Η CANON, ΟΙ ΘΥΓΑΤΡΙΚΕΣ ΤΗΣ, ΟΙ ΣΥΝΔΕΟΜΕΝΕΣ ΜΕ ΑΥΤΗΝ ΕΤΑΙΡΕΙΕΣ, ΟΙ ΑΝΤΙΠΡΟΣΩΠΟΙ ΚΑΙ ΔΙΑΝΟΜΕΙΣ ΤΗΣ ΔΕΝ ΕΓΓΥΩΝΤΑΙ ΟΤΙ ΟΙ ΠΕΡΙΕΧΟΜΕΝΕΣ ΣΤΟ ΛΟΓΙΣΜΙΚΟ ΛΕΙΤΟΥΡΓΙΕΣ ΘΑ ΑΝΤΑΠΟΚΡΙΘΟΥΝ ΣΤΙΣ ΑΠΑΙΤΗΣΕΙΣ ΣΑΣ Ή ΟΤΙ Η ΛΕΙΤΟΥΡΓΙΑ ΤΟΥ ΛΟΓΙΣΜΙΚΟΥ ΘΑ ΕΙΝΑΙ ΑΠΡΟΣΚΟΠΤΗ Ή ΑΠΑΛΛΑΓΜΕΝΗ ΑΠΟ ΛΑΘΗ.
Εάν το Λογισμικό παρέχεται σε μέσο, όπως CD-ROM, από την Canon ή τις θυγατρικές της, η Canon ή η θυγατρική της εταιρεία εγγυάται ότι το μέσο, στο οποίο είναι αποθηκευμένο το Λογισμικό, είναι απαλλαγμένο από ελαττώματα των υλικών και της εργασίας υπό κανονική χρήση για μια περίοδο ενενήντα (90) ημερών από την ημέρα που το αποκτήσατε, όπως αυτή προκύπτει από την απόδειξη αγοράς ή κάτι παρόμοιο.

ΔΙΚΑΙΩΜΑΤΑ ΠΕΛΑΤΗ. Όλη η ευθύνη της Canon, των θυγατρικών της ή των με αυτήν συνδεόμενων εταιρειών, των αντιπροσώπων και διανομέων της θα λήγει με την αντικατάσταση του μέσου, το οποίο δεν θα ανταποκρίνεται στο περιεχόμενο της ΠΕΡΙΟΡΙΣΜΕΝΗΣ ΕΓΓΥΗΣΗΣ και το οποίο επιστρέφεται στην τοπική θυγσατρική εταιρεία της Cannon η οποία λειτουργεί στη χώρα από όπου αποκτήσατε το Λογισμικό μαζί με ένα αντίγραφο της απόδειξης αγοράς ή κάτι παρόμοιο. Η ΠΕΡΙΟΡΙΣΜΕΝΗ ΕΓΓΥΗΣΗ δεν ισχύει εάν η βλάβη του μέσου υπήρξε αποτέλεσμα ατυχήματος, κακής χρήσης ή κακής εφαρμογής του Λογισμικού και δεν επεκτείνεται σε οποιονδήποτε άλλο πέρα από τον αρχικό χρήστη του Λογισμικού.
ΟΙ ΡΗΤΟΙ ΟΡΟΙ ΤΗΣ ΠΑΡΟΥΣΑΣ ΣΥΜΦΩΝΙΑΣ ΑΝΤΙΚΑΘΙΣΤΟΥΝ ΟΛΕΣ ΤΙΣ ΕΓΓΥΗΣΕΙΣ, ΠΡΟΥΠΟΘΕΣΕΙΣ, ΔΗΛΩΣΕΙΣ (ΕΚΤΟΣ ΤΩΝ ΨΕΥΔΩΝ ΔΗΛΩΣΕΩΝ), ΔΕΣΜΕΥΣΕΙΣ, ΟΡΟΥΣ ΚΑΙ ΥΠΟΧΡΕΩΣΕΙΣ ΜΗ ΡΗΤΑ ΠΡΟΒΛΕΠΟΜΕΝΕΣ ΑΠΟ ΤΗ ΝΟΜΟΘΕΣΙΑ, ΤΟΥΣ ΚΑΝΟΝΙΣΜΟΥΣ, ΤΗΝ ΕΜΠΟΡΙΚΗ ΧΡΗΣΗ, ΤΑ ΣΥΝΑΛΛΑΚΤΙΚΑ ΗΘΗ Ή ΑΠΟ ΑΛΛΟΥ, Η ΕΦΑΡΜΟΓΗ ΤΩΝ ΟΠΟΙΩΝ ΑΠΟΚΛΕΙΕΤΑΙ ΔΙΑ ΤΗΣ ΠΑΡΟΥΣΑΣ ΣΤΗΝ ΜΕΓΑΛΥΤΕΡΗ ΕΚΤΑΣΗ ΠΟΥ ΕΠΙΤΡΕΠΕΙ Ο ΝΟΜΟΣ.
ΠΕΡΙΟΡΙΣΜΟΣ ΕΥΘΥΝΗΣ. ΣΕ ΚΑΜΙΑ ΠΕΡΙΠΤΩΣΗ, Η CANON, ΟΙ ΘΥΓΑΤΡΙΚΕΣ ΤΗΣ Ή ΟΙ ΣΥΝΔΕΟΜΕΝΕΣ ΜΕ ΑΥΤΗΝ ΕΤΑΙΡΕΙΕΣ, ΟΙ ΑΝΤΙΠΡΟΣΩΠΟΙ Ή ΔΙΑΝΟΜΕΙΣ ΤΗΣ Ή ΟΙ ΑΔΕΙΟΠΑΡΟΧΟΙ ΤΗΣ CANON ΔΕΝ ΘΑ ΕΥΘΥΝΟΝΤΑΙ ΑΠΕΝΑΝΤΙ ΣΑΣ, ΓΙΑ ΑΠΟΖΗΜΙΩΣΗ ΕΞΑΙΤΙΑΣ ΟΠΟΙΑΣΔΗΠΟΤΕ ΑΜΕΣΗΣ, ΕΜΜΕΣΗΣ, ΕΠΑΚΟΛΟΥΘΗΣ, ΤΥΧΑΙΑΣ, ΕΙΔΙΚΗΣ Ή ΟΠΟΙΑΣΔΗΠΟΤΕ ΑΛΛΗΣ ΖΗΜΙΑΣ (ΣΥΜΠΕΡΙΛΑΜΒΑΝΟΜΕΝΗΣ, ΕΝΔΕΙΚΤΙΚΑ, ΤΗΣ ΠΡΟΕΡΧΟΜΕΝΗΣ ΑΠΟ ΑΠΩΛΕΙΑ ΕΜΠΟΡΙΚΩΝ ΚΕΡΔΩΝ, ΔΙΑΚΟΠΗ ΕΜΠΟΡΙΚΗΣ ΣΥΝΕΡΓΑΣΙΑΣ Ή ΑΠΩΛΕΙΑ ΕΜΠΟΡΙΚΩΝ ΠΛΗΡΟΦΟΡΙΩΝ) ΑΝΕΞΑΡΤΗΤΑ ΑΠΟ ΤΗΝ ΠΛΗΡΟΦΟΡΗΣΗ Ή ΜΗ ΤΗΣ CANON, ΤΩΝ ΘΥΓΑΤΡΙΚΩΝ ΤΗΣ Ή ΤΩΝ ΣΥΝΔΕΟΜΕΝΩΝ ΜΕ ΑΥΤΗΝ ΕΤΑΙΡΕΙΩΝ, ΤΩΝ ΑΝΤΙΠΡΟΣΩΠΩΝ Ή ΔΙΑΝΟΜΕΩΝ ΤΗΣ Ή ΤΩΝ ΑΔΕΙΟΠΑΡΟΧΩΝ ΤΗΣ CANON ΣΧΕΤΙΚΑ ΜΕ ΤΗΝ ΠΙΘΑΝΟΤΗΤΑ ΕΠΕΛΕΥΣΗΣ ΤΩΝ ΑΝΩΤΕΡΩ ΖΗΜΙΩΝ. Η ΠΡΟΚΥΠΤΟΥΣΑ ΑΠΟ ΤΗΝ ΠΑΡΟΥΣΑ ΣΥΜΦΩΝΙΑ Ή ΣΕ ΣΧΕΣΗ ΜΕ ΑΥΤΗ ΕΥΘΥΝΗ ΤΗΣ CANON, ΕΝΔΟΣΥΜΒΑΤΙΚΗ, ΑΔΙΚΟΠΡΑΚΤΙΚΗ (ΣΥΜΠΕΡΙΛΑΜΒΑΝΟΜΕΝΗΣ, ΕΝΔΕΙΚΤΙΚΑ, ΚΑΙ ΤΗΣ ΕΥΘΥΝΗΣ ΑΠΟ ΑΜΕΛΕΙΑ) Ή ΑΛΛΗΣ ΦΥΣΕΩΣ, ΔΕΝ ΘΑ ΞΕΠΕΡΝΑ ΣΕ ΚΑΜΙΑ ΠΕΡΙΠΤΩΣΗ ΤΟ ΧΡΗΜΑΤΙΚΟ ΠΟΣΟ ΠΟΥ ΕΣΕΙΣ ΚΑΤΑΒΑΛΑΤΕ ΓΙΑ ΤΟ ΠΡΟΪΟΝ ΤΗΣ CANON, ΓΙΑ ΤΟ ΟΠΟΙΟ ΕΧΕΙ ΣΧΕΔΙΑΣΘΕΙ ΤΟ ΛΟΓΙΣΜΙΚΟ. ΣΕ ΠΕΡΙΠΤΩΣΗ ΠΟΥ ΤΟ ΛΟΓΙΣΜΙΚΟ ΔΕΝ ΕΧΕΙ ΣΧΕΔΙΑΣΘΕΙ ΓΙΑ ΕΝΑ ΣΥΓΚΕΚΡΙΜΕΝΟ ΠΡΟΪΟΝ ΤΗΣ CANON, Η ΕΥΘΥΝΗ ΤΗΣ CANON ΔΕΝ ΘΑ ΞΕΠΕΡΝΑ ΣΕ ΚΑΜΙΑ ΠΕΡΙΠΤΩΣΗ ΤΟ ΧΡΗΜΑΤΙΚΟ ΠΟΣΟ ΠΟΥ ΕΣΕΙΣ ΚΑΤΑΒΑΛΑΤΕ ΓΙΑ ΤΟ ΛΟΓΙΣΜΙΚΟ.

ΚΑΝΕΝΑΣ ΟΡΟΣ ΤΗΣ ΠΑΡΟΥΣΑΣ ΣΥΜΦΩΝΙΑΣ ΔΕΝ ΘΑ ΠΕΡΙΟΡΙΖΕΙ Ή ΑΠΟΚΛΕΙΕΙ ΤΗΝ ΕΥΘΥΝΗ ΤΗΣ CANON ΠΡΟΣ ΑΠΟΖΗΜΙΩΣΗ ΣΑΣ ΓΙΑ ΘΑΝΑΤΟ Ή ΣΩΜΑΤΙΚΕΣ ΒΛΑΒΕΣ, Ή ΑΠΟ ΖΗΜΙΑ ΠΟΥ ΠΡΟΗΛΘΕ ΑΠΟ ΔΟΛΟ Ή ΒΑΡΕΙΑ ΑΜΕΛΕΙΑ ΤΗΣ CANON, Ή ΒΑΣΕΙ ΤΩΝ ΑΡΘΡΩΝ 513 - 573 ΤΟΥ ΕΛΛΗΝΙΚΟΥ ΑΣΤΙΚΟΥ ΚΩΔΙΚΑ (ΠΩΛΗΣΗ ΑΓΑΘΩΝ) Ή ΤΩΝ ΔΙΑΤΑΞΕΩΝ ΤΟΥ Ν. 2251/1994 (ΠΡΟΣΤΑΣΙΑ ΤΟΥ ΚΑΤΑΝΑΛΩΤΗ).

ΚΑΝΕΝΑΣ ΟΡΟΣ ΤΗΣ ΠΑΡΟΥΣΑΣ ΣΥΜΦΩΝΙΑΣ ΔΕΝ ΘΑ ΕΠΗΡΕΑΖΕΙ ΤΑ ΕΚ ΤΟΥ ΝΟΜΟΥ ΑΠΟΡΡΕΟΝΤΑ ΔΙΚΑΙΩΜΑΤΑ ΤΩΝ ΚΑΤΑΝΑΛΩΤΩΝ.
Ειδοποίηση περιορισμένων δικαιωμάτων της Κυβέρνησης των Η.Π.Α.: το Λογισμικό και τα σχετικά με αυτό έγγραφα παρέχονται με περιορισμένα δικαιώματα. Η χρήση, δημιουργία αντιγράφων ή κοινοποίηση από υπηρεσίες της κυβέρνησης των Η.Π.Α. υπόκειται σε περιορισμούς, όπως αυτοί προβλέπονται είτε στην υποπαράγραφο (c) (1) (ii) του όρου περί Δικαιωμάτων σε Τεχνικά Δεδομένα και Λογισμικό Ηλεκτρονικών Υπολογιστών στο DFARS 252.227-7013 ή στις υποπαραγράφους (c) (1) και (2) του Εμπορικού Λογισμικού Ηλεκτρονικών Υπολογιστών - Περιορισμένα Δικαιώματα στο 48 CFR 52.227-19, που είναι οι εφαρμοστέες διατάξεις. Κατασκευαστής είναι η εταιρεία με την επωνυμία Canon Inc. με έδρα στο 30-2, Shimomaruko 3-chome, Ohta-ku, Tokyo 146-8501, Ιαπωνία.
Γενικά: Η παρούσα Συμφωνία αποτελεί το σύνολο της συμφωνίας ανάμεσα στην Canon και σ' εσάς, σχετικά με το Λογισμικό και υπερισχύει όλων των προηγουμένων προφορικών ή γραπτών δηλώσεων, συμφωνιών ή συνεννοήσεων, σχετικά με το Λογισμικό. Κανένα από τα μέρη δεν θα έχει καμία αξίωση για αποζημίωση για οποιαδήποτε δήλωση του έγινε και στην οποία βασίστηκε προκειμένου να συνάψει την παρούσα Συμφωνία (εκτός εάν η εν λόγω δήλωση ήταν ψευδής) και η μόνη αξίωση του εν λόγω μέρους για αποζημίωση θα είναι για ενδοσυμβατική ευθύνη, όπως αυτή προβλέπεται στην παρούσα Συμφωνία.
Εάν σε οποιαδήποτε χρονική στιγμή, αρμόδιο δικαστήριο σχετικής επικράτειας κηρύξει οποιοδήποτε μέρος της παρούσας Συμφωνίας ολικά ή μερικά παράνομο, άκυρο ή μη εκτελεστό για οποιονδήποτε λόγο, σύμφωνα με το νόμο οποιασδήποτε δικαιοδοσίας, το γεγονός αυτό δεν θα επηρρεάζει τη νομιμότητα, εγκυρότητα ή δυνατότητα εφαρμογής οποιουδήποτε άλλου όρου της παρούσας.

Η παράλειψη ή καθυστέρηση εκ μέρους της Canon να ασκήσει οποιοδήποτε δικαίωμα, εξουσία ή ένδικο μέσο βάσει της παρούσας Συμφωνίας, δεν θα συνιστά, σε καμία περίπτωση, παραίτησή της από το εν λόγω δικαίωμα, εξουσία ή ένδικο μέσο.

Καμία τροποποίηση στην παρούσα Συμφωνία δεν θα ισχύει εάν δεν είναι γραπτή και υπογεγραμμένη από εξουσιοδοτημένο αντιπρόσωπο της Canon.
Δικαιούχοι Τρίτοι: Οι όροι της παρούσας Συμφωνίας, όσον αυτή αφορά τρίτους, προμηθευτές της Canon, τις θυγατρικές της εταιρείες και/ή τις συνδεόμενες με αυτήν εταιρείες, δύνανται να τίθενται σε ισχύ άμεσα από τους εν λόγω τρίτους προμηθευτές της Canon, τις θυγατρικές της εταιρείες και/ή τις συνδεόμενες με αυτήν εταιρείες.
Δίκαιο: Η παρούσα Συμφωνία θα διέπεται από το Ολλανδικό Δίκαιο και θα ερμηνεύεται βάσει αυτού. Όλες οι διαφορές που μπορεί να προκύψουν μεταξύ των μερών από την παρούσα συμφωνία θα επιλύονται αποκλειστικά από το Περιφερειακό Δικαστήριο του Άμστερνταμ, στην Ολλανδία. Η Canon θα έχει, όμως, το αποκλειστικό δικαίωμα να παραιτηθεί από τον παρόντα όρο και να επιδιώξει την ικανοποίηση των δικαιωμάτων της βάσει της παρούσας Συμφωνίας, σύμφωνα με το εθνικό δίκαιο και/ή τη δικαιοδοσία του χρήστη.
ΑΝΑΓΝΩΡΙΣΗ: ΕΓΚΑΘΙΣΤΩΝΤΑΣ ΤΟ ΛΟΓΙΣΜΙΚΟ ΑΝΑΓΝΩΡΙΖΕΤΕ ΟΤΙ ΕΧΕΤΕ ΔΙΑΒΑΣΕΙ ΤΗΝ ΠΑΡΟΥΣΑ ΣΥΜΦΩΝΙΑ, ΤΗΝ ΕΧΕΤΕ ΚΑΤΑΝΟΗΣΕΙ ΚΑΙ ΕΧΕΤΕ ΣΥΜΦΩΝΗΣΕΙ ΝΑ ΔΕΣΜΕΥΘΕΙΤΕ ΑΠΟ ΤΟΥΣ ΟΡΟΥΣ ΚΑΙ ΠΡΟΫΠΟΘΕΣΕΙΣ ΤΗΣ.